Кіраўніцтва адукацыі Карэліцкага райвыканкама

Дзяржаўная установа адукацыі «Жухавіцкая сярэдняя школа»

**Складаныя сказы з рознымі відамі сувязі частак: будова, значэнне, ужыванне**

З вопыту работы настаўніцы беларускай мовы і літаратуры Саладуха Зоі Вітальеўны

**Распрацоўка ўрока па беларускай мове, 9 клас**

**ТЭМА:** Падагульненне і сістэматызацыя вывучанага па тэме **“Складаныя сказы з рознымі відамі сувязі частак: будова, значэнне, ужыванне”**

**Мэты:** падагуліць і сістэматызаваць веды пра складаныя сказы з рознымі відамі сувязі частак, іх пунктуацыйнае афармленне; удасканальваць уменні выяўляць у тэкстах складаныя сказы з рознымі відамі сувязі частак, вызначаць разнавіднасці складаных сказаў з рознымі відамі сувязі частак, межы і сэнсавыя адносіны паміж часткамі у складаных сказах з рознымі відамі сувязі частак; будаваць схемы такіх сказаў і складаць сказы з рознымі відамі сувязі частак; правільна пунктуацыйна афармляць; садзейнічаць выхаванню суперажывання да іншых людзей, пачуцця чалавечай годнасці, адказнасці за лёс Бацькаўшчыны.

**Тып урока**: падагульненне і сістэматызацыя вывучанага.

Абсталяванне: Беларуская мова:вучэбны дапаможнік для 9 класа для агульнаадукацыйных устаноў з беларускай і рускай мовамі навучання.-Мінск: Нац.ін-т адукац, 2019

Карткі з заданнямі, карткі з тэставымі заданнямі.

Эпіграф: Без чалавечнасці не будзе вечнасці…

Пімен Панчанка

Ход урока

**I.Арганізацыйны момант. Псіхалагічны настрой.**

Настаўнік: Добры дзень!Спадзяюся,што сённяшні дзень будзе для нас сапраўды добрым.З вышыні пазірае ласкавае сонейка,усміхаецца нам.Усміхніцеся і вы яму,адзін аднаму,мне,і з добрым настроем пачнём нашы заняткі.

Кожны год наша Рэспубліка Беларусь адзначае свята Дзень Перамогі.Беларускі народ аддае належнае сваім вызваліцелям,выказвае глыбокую ўдзячнасць воінам Чырвонай Арміі, партызанам, падпольшчыкам, работнікам тылу.Тое,што нашы дарагія ветэраны здзейснілі ў гады вайны, -гэта працяг шматвяковай барацьбы за незалежнасць, якую вялі нашы блізкія і далёкія продкі.Неўміручы подзвіг ветэранаў займае і будзе займаць пачэснае месца ў гістарычнай свядомасці народа.Таму ў якасці эпіграфа да ўрока ўзяты радкі з верша П.Панчанкі: ”Без чалавечнасці не будзе вечнасці.”Як вы іх разумееце?

**II.Пастаноўка тэмы і мэты ўрока.**

Настаўнік. Тэма нашых заняткаў –“ Падагульненне і сістэматызацыя вывучанага па раздзеле “Складаныя сказы з рознымі відамі сувязі частак: будова,значэнне,ужыванне”. Давайце разам з вамі вызначым мэты ўрока (*вучні фармулююць мэты ўрока*)

**III.Праверка дамашняга задання**

Франтальнае апытанне па матэрыяле параграфа 31.

**IV. Асноўная частка.Падагульненне і сістэматызацыя вывучанага**

**1.Арфаграфічная хвілінка**

Правапіс **у,ў**

*Каўнер, ва ўніверсітэце, соус. рака Ушача, па-ўчарашняму, паўднёва-ўсходні, паўза, дыназаўр, лаўрэат,браўнінг, аўдыторыя,фаўна, саўна, раўнд,прэзідыум, кансіліум, акварыум, фрау, Ландау.*

**2. Спішыце сказы, расстаўце знакі прыпынку, выканайце сінтаксічны разбор, пабудуйце схемы. (** *праца на дошцы і ў сшытках)*

*Адзіночныя белыя хмаркі застылі ў праменнях сонца: яны не хочуць плыць, яны хочуць разам з людзьмі пацешыцца сонцам, якое ў жо не засцілае парахавы дым.*

*Брыгада Зімчука прачэсвала Руднянскія лясы. Куды рынуліся рэшткі разгромленай каля Бярэзіны нямецкай дывізіі, і з ім была ўсяго невялікая група партызан-аўтаматчыкаў.*

*Лейтэнант недастаткова ведаў салдат,з якімі неўзабаве прыйдзецца яму падзяліць славу або смерць, але выбару ў яго не было.*

**3. Лічбавы вусны дыктант** (вызначыць складаныя сказы з рознымі відамі сувязі частак)

*1. Яна па – свойму, па –жаночы ўяўляла бой, які разгарэўся на гэтым шматку зямлі досвіткам двадцаць другога чэрвеня.*

*2. Вайна ўжо далёка, можна спакойна паглядзець на сваю любімую, цярплівую і гераічную радзіму, на прасторы то ў лясных гушчарах, то ў лугавых палянах, то ў знаёмых, здаецца, да кожнага пагорка палях, што аддаляюцца да лясных небасхілаў.*

*3. Вялікія цяжкасці і выпрабаванні выпалі на вашу долю, ветэраны, але ж вы выстаялі і перамаглі, каб над Беларуссю было мірнае неба.*

*4. Самалёты бамбілі горад раніцай, а пад вечар у горад уваўшлі фашысты.*

**4. Выпішыце з тэкстаў сказы, якія адпавядаюць наступным схемам.**

1. [ ]: [ ], (што…).

2. […, (які …), і [ ], (дзе…).

3. [ ]: […для таго], (каб …).

**Тэксты:**

**а)** *Хатынскі мемарыял стаў месцам усенароднага пакланення. Кожны дзень, у будні і святы,цячэ туды людская рака. Прыходзяць з навакольных вёсак і прыязджаюць з самых далёкіх куткоў нашай Радзімы. Тут кожны чалавек дае клятву сам сабе: зрабіць усё магчымае для таго, каб ніколі і нідзе не паўтарылася падобная трагедыя.*

***б)*** *Самалёты бамбілі горад раніцай, а пад вечар у горад увайшлі фашысты. Людзі зачынялі вароты, ніхто не асмельваўся выйсці на вуліцу. Надышла трывожная ноч. А на досквітку жыхары горада былі вельмі ўражаны: над элеватарам, як нязгасны агеньчык, зноў трапятаў сцяг і нагадваў людзям, што горад не скарыўся.*

*в) Пакуль не схапіліся, трэба недзе зашыцца, схавацца, а можа, і прарвацца з завода. Але ў віхурастым пыле, які накрыў цэх, амаль нічога не было відаць, і ён ледзве не сунуўся ў чорную прорву варонкі, дзе была бомба.*

**5. Фізкультхвілінка.**

Настаўнік.

Я буду чытаць вам сцвярджэнні, якія могуць быць правільнымі ці памылковымі. Калі вы згодны са сказаным, папляскайце ў далоні, калі не – прысядзьце.

1. *У сказе “Нізка голаў схіляю,юнача, перад табою”*у граматычнай аснове няма выказніка. (вучні прысядаюць)

**6.Самастойная работа.**

Пр.212 (Выпісаць складаныя сказы з рознымі відамі сувязі частак,выканаць іх сінтаксічны разбор)

**7.Тэст**

**1.Адзначце правільнае сцвярджэнне:**

**Складаны сказ з рознымі відамі сувязі – гэта сказ,у якім…**

а) адна з граматычных частак сэнсава падпарадкавана другой;

б) тры і больш граматычных частак звязаны паміж сабой рознымі відамі сувязі:злучнікавай і бяззлучнікавай сувяззю або злучальнымі і падпарадкавальнымі злучнікамі ці злучальнымі словамі.

в) граматычныя часткі адносна раўнапраўныя,самастойныя па сэнсе і звязаныя злучальнымі злучнікамі.

**2. Адзначце сказы з рознымі відамі сувязі частак:**

а) Дзе вечная пустка была, там горад паўстаў і расце, а стужкай чыгунка лягла, дзе ўчора стаяў лес яшчэ.

б) Песня была пра любімы горад, які пакідае юнак, каб бараніць сваю Радзіму.

в) Квітнее культура, красуюцца школы, і песні спявае народ твой вясёлы.

**3. Адзначце сказ, які адпавядае схеме: […] і […], (калі…)**

а) Маці вельмі шкадавала, што няма сына дома ў такі цяжкі час, але яна спадзявалася, што ён хутка прыйдзе.

б) Ужо сонца праглядвала вяршыні хвой і пачынала адчувацца гарачыня летняга дня, калі настаўнікі падышлі да балота.

в) У кроплі расы зіхаціць сонца, у магічным крышталі слова-ключ, якім можна адамкнуць скарбніцу мовы народа.

**4. Адзначце сказ з бяззлучнікавай, злучальнай і парадпарадкавальнай сувяззю.**

а) Дом быў падняты ўжо на трэці паверх, і было відаць, што будыніна расце вялізная, са смелым размахам, вартая сталіцы і часу.

б) Хата была ўехала ў зямлю, выгнулася сцяной, але дзядзька наклаў новыя падваліны, зрабіў прыбудоўку, перакрыў дах гонтамі, павялічыў вокны.

в) Сонца рабіла сваю справу, зямля памалу падсыхала, але густыя заходнія вятры прыносілі спорныя дажджы, якія шчодра палівалі чарназём.

**V. Дамашняе заданне.** Напісаць невялікі роздум на тэму “Жыві і помні”

**VI. Рэфлексія.** Ці спадабаўся ўрок? Якія заданні найбольш былі цікавыя?